“Tolibon” ekstremistik harakati go‘yoki uning yetakchisi Aqtar Mo‘hham Mansur tomonidan yozilgan audioyozuvni chop etdi, deb xabar bermoqda Reuters axborot agentligi. Ta’kidlanishicha, 16 daqiqa davom etadigan bu xabarda guruh yetakchisining halok bo‘lgani haqidagi xabarlar guruh a’zolari o‘rtasida ixtilof keltirib chiqarish maqsadida tarqatilgani aytilgan. Yozuvdagi ovoz haqiqatan ham Mansurga tegishli ekanini aniqlashning imkoni yo‘qligi ma’lum qilinmoqda. Avvalroq “Tolibon” yetakchisi Afg‘onistonda otishmada olgan jarohatlar tufayli o‘lgani ma’lum qilingandi.